અમિતાભે ખેડૂતોની આત્મહત્યા પ્રત્યે દુ:ખ વ્યક્ત કર્યું. તેમણે કહ્યું કે, ‘મને ખેડૂતોની આત્મહત્યા હંમેશા તકલીફ આપે છે. ઘણા વર્ષો પહેલા હું એક ફિલ્મનું શૂટિંગ કરી રહ્યો હતો ત્યારે મને જાણવા મળ્યું કે, જે ખેડૂતોએ 15-20-30 હજાર રૂપિયાની લોન લીધી હતી તેઓ તે ચૂકવી ન શકવાને કારણે પોતાનો જીવ આપી રહ્યાં હતા. મેં તેમનું દેવું ચૂકવી દીધું. આ વખતે 200 ખેડૂત પરિવાર માટે 1.25 કરોડ રૂપિયા આપી રહ્યો છું. હું બેંકમાં ગયો હતો જ્યાંથી મેં દેવાદાર ખેડૂતોનું લિસ્ટ મેળવ્યું છે અને તેમનું દેવું ચૂકવી રહ્યો છું.’